kardosdrur/scandi-wiki huggingface dataset:
TVMarineret

TVMarineret er en TV-station som sender på Kanal Hovedstaden på det digitale TV-net Mux 1.
TVMarineret har sendt lokal-tv siden 1. november 2009.

TVMarineret sender lokale udsendelser med fokus på musik, kultur og politik. TVMarineret har i skrivende stund (17 april 2018) over 1200 udsendelser på bagen og alle kan ses på tvmarineret.dk. Siden 2009 har TV-stationen opbygget sin tekniske knowhow og har fra 2017 haft eget tv & audio studie i Rødovre. Udover egen hjemmeside kan TVMarineret findes på facebook, youtube, vimeo og Kanal Hovedstadens hjemmeside. 

Lokal TV er støttet af Kulturstyrelsen som ikke kommerciel tv på tv-sendenettet MUX1 gennem medieforlig i Folketinget.

Eksterne henvisninger 
 TVMarinerets hjemmeside

Tv-stationer fra Danmark
Loitz

Loitz er en by og kommune i det nordøstlige Tyskland, beliggende i Amt Peenetal/Loitz i den vestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Loitz er beliggende i den vestlige del af Vorpommern ved floden Peene og dens nedre moselandskab. Øst for byen munder den fra nord kommende flod Schwinge ud i Peene. I nærheden af landsbyen Drosedow ligger skovområdet Drosedower Wald og Naturschutzgebiet Kronwald.

Omkringliggende byer er Demmin, Greifswald, Jarmen og Grimmen. Nabokommuner til Loitz er (med uret): Süderholz, Sassen-Trantow, Bentzin, Tutow, Kletzin, byen Demmin, Nossendorf og Glewitz.

Landsbyer 
I kommunen ligger ud over Loitz, landsbyerne:

Eksterne kilder og henvisninger 

 Byens websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Peenetal/Loitz
Byer i Kreis Vorpommern-Greifswald
Hamlet (film fra 1948)

Hamlet er britisk film fra 1948. Filmen er baseret på William Shakespeares klassiske skuespil af samme navn. Den regnes for den bedste filmatisering af stykket.

Plot 

Kongen af Danmark er knap nok død, før dronning Gertrude ægter kongens broder, Claudius. Samtidig står prins Hamlet over for at skulle giftes med sin udkårne Ofelia. Men da den døde konge viser sig for sin søn og fortæller, at han er blevet myrdet af Claudius og Gertrude, gribes Hamlet af en stærk trang til at hævne sig på sin troløse moder og onkel.

Eksterne henvisninger 
 

Britiske film fra 1948
Oscar for bedste film
Bodilprisen for bedste ikke-amerikanske film
Film i sort-hvid
Film baseret på skuespil
Film instrueret af Laurence Olivier
William Shakespeare
Hamlet
Strøgods

Strøgods er faste ejendomme som fæstegårde, som ikke ligger i nærheden af hinanden, men i et større geografisk område og i nogle tilfælde i flere landsdele.

Ord og vendinger
Oran (provins)

Provinsen Oran (, ) er en af Algeriets 48 provinser. Administrationscenteret er byen Oran. Provinsen har omkring 1.281.000() på 2.145 km².

Eksterne henvisninger 
 

Provinser i Algeriet
Låsebrev

Et låsebrev var i gammel ret en domskendelse til fastlæggelse af ejendomsret.

Før Danske Lov af 1683 skulle man, for at sikre sig ejendomsretten til fast ejendom, som man ikke havde skøde på, og hvis ejerforhold måske var omstridt, tinglyse sin ejendomsret tre gange på herredstinget. Når det var gennemført uden indsigelser, lyste man sin ejendomsret på landstinget, hvorfra man fik fire domsbreve og et kongeligt stadfæstelsesbrev, som tillyste ejendommen til ansøgeren.

Når dette var gennemført, udtog man stævning på Kongens Retterting (svarende til vore dages højesteret) med et varsel på 1 år og 6 uger.

Hvis ingen modpart havde gjort krav på ejendommen efter denne frist, fik man på rettertinget en dom ved navn låsebrev, som i al fremtid fastsatte ejendomsretten.

Referencer

Eksterne henvisninger
 "Laaseforfølgning", bind 15, side 201 i Salmonsens konversationsleksikon af retshistoriker Ludvig Schall Holberg og professor P.J. Jørgensen
 "Låseforfølgning" i Den Store Danske af Jens Ulf Jørgensen

Retshistorie i middelalderen
Jura
Danmarks historie
Ylber Ramadani

Ylber Latif Ramadani (født den 12. april 1996) er en albansk fodboldspiller, der spiller for Vejle Boldklub og det albanske landshold. Han er central midtbanespiller med et defensivt udgangspunkt.

Klubkarriere

Partizani Tirana 
Efter at han havde indledt sin karriere i mindre klubber, kom det i december 2015 frem, at Ramadani ville skifte til FK Partizani Tirana efter årskiftet. Han begyndte derfor at træne med klubben, til han den 10. januar skrev under på en treårig aftale med de femtendobbelte albanske mestre. Skiftet blev dog udskudt, da hans tidligere klub, KF Drita, nægtede at frigive Ramadani. Efter en måneds tovtrækkeri fandt de to klubber dog en løsning, og skiftet blev officielt den 10. februar 2016.

Ramadani spillede 42 kampe for klubben indtil afslutningen af sæsonen 2016/2017. Han har spillet i både Champions League-kvalifikationen i sommeren 2016, hvor FK Partizani Tirana slog ungarske Ferencvaros, men siden røg ud til Red Bull Salzburg. Efterfølgende spillede han også kampe i Europa League-kvalifikationen.

Vejle Boldklub 
Den 14. juni 2017 offentliggjorde Vejle Boldklub på klubbens hjemmeside, at Ramadani havde skrevet under på en fireårig kontrakt med klubben gældende fra sommeren 2017. Transfersummen var ifølge Panorama Sports kilder €200.000.

Ramadani etablerede sig hurtigt som fast mand i VB og præsterede på så højt et niveau, at han endda fik A-landsholdsdebut for Albanien i sin første sæson i Vejle Boldklub.

Landholdskarriere

Albanien 
I november 2017 blev Ramadani for første gang i karrieren indkaldt til Albanien A-landshold af landstræner Christian Panucci forud for venskabskampen mod Tyrkiet, men han måtte dog se hele kampen fra bænken.

Den 26. marts 2018 fik Ramadani sin debut på Albanien A-landshold, da han spillede hele venskabskampen mod Norge, som Albanien dog tabte 0-1. Landstræner Christian Panucci havde været på Vejle Stadion forud for kampen og besigtige Ramadani med egne øjne.

Ramadani modtog sin første indkaldelse til Albaniens U/21-fodboldlandshold forud for kvalifikationskampen til U21-EM i 2017 mod Grækenland den 2. september 2016. Han fik sin debut for Albaniens U/21-landshold mod Israel den 10. oktober 2016 og spillede alle 90 minutter af kampen.

To dage før han underskrev kontrakten med Vejle Boldklub, spillede han alle 90 minutter i Albaniens 0-0 kamp mod Estland i kvalifikationen til U/21-EM i 2019. Han har tilmed båret anførerbindet for sit land flere gange. Blandt andet i juni 2017 mod Frankrig og i september 2017 mod Island.

Kosovo 
Ramadani blev indkaldt til Kosovos U/19-landshold af træner Ramiz Krasniqi forud for dobbeltkampene mod Albanien den 13. og 15. oktober 2015. Han scorede i den første kamp, som Kosovo vandt 2-0.

Han har ligeledes været indkaldt til Kosovos U/21-landshold.

Titler

Individuelt 
Albanske Superiore Bedste unge spiller: 2016–17

Referencer 

Fodboldspillere fra Vejle Boldklub
Fodboldspillere fra Kosovo
Fodboldspillere fra Albanien
Vagabond (skomærke)

Vagabond er en svensk virksomhed, der fremstiller sko til både mænd og kvinder. Den blev grundlagt i 1973 og deres omsætning for 2016 var 684 mio. SEK.

Referencer

Eksterne henvisninger 
 

Sko
Beklædningsvirksomheder fra Sverige
Etableret i 1973
Erik Krabbe (rigsråd)

Erik Krabbe (1510-1564) var en dansk lensmand og rigsråd. Han forfattede adskillige biografier om sine samtidige, udgav Den danske Rimkrønike, oversatte Valdemar Sejrs Jyske Lov til tysk og samlede en mængde retsakter.

Fra 1541 til hans død i 1564 var Erik lensmand til Aastrup len på Vendsyssel, der omfattede herrederne Vennebjerg og Jerslev.

Den 20. august 1559 blev Erik Krabbe slået til ridder ved Frederik 2.s kroning.

Eksterne henvisninger 
 
Side 52 i Kristian Erslevs: Danmarks len og lensmænd i det sextende aarhundrede (1513-1596) 

Rigsråder fra Danmark
Xayaburi-dæmningen

Xayaburi-dæmningen er en dæmning på floden Mekong i Laos, med et tilhørende vandkraftværk - begge i anlægsfase. Anlægget har kapacitet 1285 MW.

Opførelsen af dæmningen er fortsat trods vedholdende modstand fra Cambodja og Vietnams regeringer, og fra lokalsamfund og andre interessenter i det nedre Mekong-delta . Konflikten blev bragt op på ministerniveau i Mekong River Commission (MRC) - der består af repræsentanter for Laos, Cambodja, Vietnam og Thailand - men uden at der blev fundet en løsning. Udviklerne bag projektet lovede en revision af byggeriet for at imødekomme kritikken, men næsten 7 år senere, i 2017, var dæmningen ca 75% færdigbygget, uden at detaljerne om ændringerne var blevet offentliggjort, ligesom MRC ikke havde færdiggjort deres gennemgang af ændringernes efterlevelse af designkriterierne.

Se også 
 Vandkraft i Mekongs afvandingsområde

Eksterne kilder og henvisninger 

Dæmninger i Laos
Union pour la démocratie française

Unionen for fransk demokrati (UDF) (fransk: Union pour la démocratie française) var et fransk politisk parti, der eksisterede fra 1978 til 2007. 

I 2007 blev partiet splittet i centrum-venstre partiet Den demokratiske bevægelse (MoDem) og centrum-højre partiet Centristerne (LC).

Partiet blev stiftet af den daværende præsident Valéry Giscard d'Estaing i 1978. Partiet var fra starten en sammenslutning af præsident Giscard's og premierminister Raymond Barres ikke-gaullistiske tilhængere (især liberale og kristendemokrater).

Ved partiets splittelse i 2007 blev den tidligere præsidentkandidat François Bayrou formand for Den demokratiske bevælgelse (MoDem). Samtidigt blev Hervé Morin formand for Det nye Centrum (nu: Centristerne (LC)).

Europaparlamentarikeren Simone Veil var også medlem af partiet. 

 
Politiske partier i Frankrig
Etableret i 1978
Ophørt i 2007
Advektion

Advektion er horisontal bevægelse af luft.

Ved koldluftsadvektion bevæger en kold luft sig hen over en varm overflade (det er typisk for bygevejr). Varmluftsadvektion er varm luft over en kold overflade (det giver normalt diset og tåget vejr).

Vind
Gushui-dæmningen

Gushui-dæmningen er en dæmning og et tilhørende vandkraftværk på floden Mekong i Kina - Lancang. Anlægets kapacitet er 2600 MW.

Historie
I 2013 skrev organisationen International Rivers at projektet ville være i anlægsfase eller være færdiggjort inden udgangen af 2015.

Referencer 

Dæmninger i Kina
Kino Vino

Kino Vino, tidligere Kino 1+2, er en biograf, der ligger i Nyborg på Østfyn.

I slutningen af 2016 fik biografen fik nye ejere, som ombyggede den og etablerede en vinbar. Den åbnede i oktober dette år efter at have været lukket i omkring 3 måneder.
KinoVino er også udstyret med 3D.

Referencer 

Bygninger, konstruktioner og anlæg i Nyborg
Biografer i Danmark
Bygninger, konstruktioner og anlæg i Nyborg Kommune
Kultur i Nyborg
Constantine (provins)

Provinsen Constantine (, ) er en af Algeriets 48 provinser. Provinsen har et areal på og et indbyggertal på  indbyggere. Administrationscenteret er byen Constantine.

Referencer

Eksterne henvisninger 

Provinser i Algeriet
Præsidentvalget på Cuba 1944

Præsidentvalget på Cuba 1944 var et valg der foregik på Cuba den 1. juni 1944. Ramón Grau San Martín vandt præsidentposten for Auténtico-Republican Alliance banneret, mens Partido Auténtico blev det største parti Repræsentanternes hus, hvor de vandt 19 ud af 70 pladser. Carlos Saladrigas Zayas tabte magten ved dette valg.

Referencer 

Politiske valg
Cuba
Politiske valg i 1944
Adolfo Sormani

Adolfo Sormani (født 11. august 1965) er en tidligere italiensk fodboldspiller og nuværende fodboldtræner, der pt. er uden klub.

Han har tidligere været cheftræner for FK Partizani i den albanske superliga, samt haft trænerjobs i ungdomsrækkerne hos storklubberne Juventus og Napoli. Han er søn af den tidligere fodboldspiller og træner Angelo Sormani.

Trænerkarriere 
I juni 2017 blev Sormani ansat som ny cheftræner i Vejle Boldklub. Han valgte selv at stoppe i klubben den 5. marts 2019 midt i 2018-19-sæsonen.

Referencer

Eksterne henvisninger 
 

Fodboldspillere fra Italien
Fodboldspillere fra S.S.C. Napoli
Fodboldspillere fra Parma FC
Fodboldtrænere fra Italien
Fodboldtrænere fra Watford F.C.
Fodboldtrænere fra Vejle Boldklub
Personer fra Napoli
Jette Nevers

Jette Lykke Nevers (født 17. maj 1943) er en dansk væver og tekstilkunstner, uddannet på Kunsthåndværkerskolen i København.

Hun har modtaget adskillige hædersbevisninger og har flere gange modtaget støtte fra Statens Kunstfond.
Jette Nevers har været underviser samt medlem af bestyrelsen på Designskolen i Kolding

Produktion 
Jette Nevers har en omfattende produktion, der kan opdeles i billedvævningerne, kirkelige opgaver, design af metervarer samt frie eksperimenter.
Jette Nevers kirkelige opgaver omfatter værker i 13 forskellige kirker på Fyn, værkerne omfatter udsmykningsopgaver, kortæpper, messehagler m.m.
Det gælder bl.a. Vor Frelser Kirke i Korsløkke Sogn, Odense der har et billedtæppe med motivet "Det Daglige Brød"

Referencer

Eksterne henvisninger 
 

Tekstilkunstnere fra Danmark
Kvindelige kunstnere fra Danmark
Personer i Kraks Blå Bog
Personer fra København
Sassen-Trantow

Sassen-Trantow er to byer og en kommune i det nordøstlige Tyskland, beliggende i Amt Peenetal/Loitz i den vestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Sassen-Trantows område strækker sig fra den midterste del af Peenedalen i syd, over en lav randmoræne parallelt med Peene til dalen langs floden Schwinge. Mod nord grænser Sassen til Landkreis Vorpommern-Rügen. Floddalene til Peene og Schwinge er udlagt naturschutzgebiet, hvor der blandt andet lever bævere. I den brede dal er der mange små søer, der er dannet efter tørvegravning. Byerne Demmin og Greifswald ligger ca. 15 km væk i henholdsvis sydvestlig og nordøstlig retning.

I kommunen ligger landsbyerne:

Trafik 
Bundesstraße B 194 passerer vest for kommunen, og motorvej A 20 (Ostseeautobahn Stralsund – Neubrandenburg) passerer nord og nordøst for kommunen. Nærmeste banegårde er i Greifswald, Demmin og Grimmen.

Eksterne kilder og henvisninger 

 Kommunens side  på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Peenetal/Loitz
Byer i Kreis Vorpommern-Greifswald
Alle kongens mænd (film fra 1949)

Alle kongens mænd er en amerikansk film fra 1949 instrueret af Robert Rossen. Filmen er baseret på Robert Penn Warrens roman af samme navn.

Plot 

Filmen handler om den ambitiøse advokat Willie Stark fra Kanoma City, som arbejder sig vej frem til guvernør. Hans politiske liv ender tragisk.

1930'erne: Journalisten Jack Burdon (John Ireland) sendes til en lille amerikansk by for at dække et lokalt valg. En af kandidaterne er Willie Stark (Broderick Crawford), og hans vigtigste valgsag er kampen mod korrupte politikere, der sidder i byrådet. Stark nægtede imidlertid at samle mere end fem mennesker på et offentligt sted, og sønen Tom (John Derek) bankes, når han forsøger at uddele foldere. Willie taber valget og afslutter i stedet sin juridiske uddannelse. På statsligt niveau er der også en masse korruption, og en af de to kandidater har brug for en modstander, der kan stjæle stemmer fra den anden. Willie forstår ikke helt, hvad spillet handler om og sætter godtroende valg. Det vil være et tab, men ikke uden ham indser han endelig indstillingen, og dermed bliver han endnu mere voldsom. Jack får et job med ham, og sammen med den rådgiver Sadie Burke (Shepperd Strudwick) og bodyguard Sugar Boy (Walter Burke) følger han Willies vej til magten som guvernør. Men når man får så meget magt på sine hænder bliver det vanskeligt at forenet liv og lære.

Rollebesætning

Eksterne henvisninger 
 

Amerikanske film fra 1949
Sort-hvide film fra USA
Oscar for bedste film
Film instrueret af Robert Rossen
Film baseret på bøger
Engelsksprogede film
Andrey Amador

Andrey Amador Bikkazakova (født 29. august 1986) er en professionel landevejscykelrytter fra Costa Rica, der kører for UCI World Tour-holdet .

Resultater

Tidslinje over Grand Tour generel klassification

Referencer

Eksterne henvisninger 

Mandlige cykelryttere fra Costa Rica
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Pure Earth

Pure Earth, grundlagt i 1999 som Blacksmith Institute, er en organisation hvis formål er at løse forureningsproblemer med risiko for at påvirke menneskers sundhed i lav- og mellemindkomstlande. Organisationen blev grundlagt af formanden Richard Fuller. Organisationen driver flere projekter i Ghana, Zambia, Kina, Mongoliet, Aserbajdsjan, Armenien, Tadsjikistan, Mexico, Peru, Indien, Filippinerne och Indonesien i begyndelsen af 2016.

I 2011 blev Pure Earth (da som Blacksmith Institute) tildelt Green Star Award, en miljøpris indstiftet af FN og Green Cross International.

Referencer

Enksterne henvisninger 
 Pure Earths hjemmeside

Se også 

Miljøorganisationer
Etableret i 1999
Jan Groth

Jan Groth (født 13. november 1938 i Stavanger, død 2. marts 2022) var en norsk maler.

Groths malerier er købt af Tate Gallery i London, Museum of Modern Art, i New York, Guggenheim Museum, Whitney Museum og Metropolitan Museum i New York.

Eksterne henvisninger 

 Streker med kropp og skarp kant 

Malere fra Norge
Personer fra Stavanger
Ryszard Warsinski

Ryszard Warsinski (født 7. maj 1937 i Gdynia, død 21. december 1996 i Oslo) var en polsk-norsk maler.

Han studerede ved Kunstakademiet i Warszawa.

Kritikkere 
 Kunstkritikeren Lars Elton skrev at Warsinskis "kunstnerskap ... har vært tone- og retningsgivende for flere generasjoner norske kunstnere".
 Norsk kunstnerleksikons website skrev "Utsmykninger og verk i offentlige samlinger: Nasjonalgalleriet, Oslo (2 malerier, 1 akvarell)".

Referencer 

Malere fra Polen
Bryan Coquard

Bryan Coquard (født 25. april 1992) er en fransk bane- og landevejscykelrytter, der er på kontrakt hos .

Han vandt en sølvmedalje ved sommer-OL 2012 i Omnium.

Resultater

Tidslinje over Grand Tour generel klassification

Referencer

Eksterne henvisninger 

Mandlige cykelryttere fra Frankrig
Cykelryttere ved sommer-OL 2012
Deltagere for Frankrig ved sommer-OL 2012
Medaljevindere ved sommer-OL 2012
Olympiske sølvmedaljevindere fra Frankrig
Stefan Küng

Stefan Küng (født 16. november 1993) er en schweisisk bane- og landevejscykelrytter, der kører for . Han er også statsborger i Liechtenstein.

Resultater

Tidslinje over Grand Tour generel klassification

Referencer

Eksterne henvisninger 

 

Mandlige cykelryttere fra Schweiz
21 (album)

21 er det andet studiealbum fra den britiske sangerinde Adele. Det blev udgivet den 24. januar 2011 i de fleste europæiske land og den 22. februar 2011 i nordamerika. Albummet fik titel efter sangerens alder, mens det blev produceret. 21 dele den folk og motownsoul inspirerede lyd, som hendes debutalbum 19 har, men blev yderligere inspireret af amerikansk country og blues, som Adele havde været udsat for under hendes turne i 2008-09 i USA kaldet An Evening with Adele. Det blev komponeret i efterdønningerne fra sangerens brud med sin partner, og albummet omhandler hjertesorg og tilgivelse.

Spor

Hitlister

Ugentlige hitlister

All-time charts

Referencer 

Album fra 2011
Adele-album
Branden i Grenfell Tower

Branden i Grenfell Tower brød ud onsdag den 14. juni 2017 i London-bydelen Kensington kort før klokken 1 lokal tid. Branden startede på en af de nederste etager af Grenfell Tower - et 70 meter højt bolighøjhus på 24 etager. Branden spredte sig hurtigt til de øvrige etager og resulterede i 71 omkomne og 74 tilskadekomne. Stuart Cundy fra the Metropolitan Police oplyste endvidere den 16. juni, at seks af de omkomne blev fundet nedenfor bygningen, mens én døde på hospitalet. Desuden savnedes 70 personer.

Hundredvis af brandfolk og 45 brandbiler blev indsat til at slukke branden. Ca. 40 familier måtte tilbringe natten i krisecentre.

Man skønnede, at der på tidspunktet for branden befandt sig op til 600 personer i de 120 lejligheder (med et eller to soveværelser). Bygningen var renoveret i 2016, hvor der blandt andet blev tilføjet ny facadebeklædning, som menes at have bidraget til den hurtige spredning af branden.

Den 30. juni, godt 14 dage efter branden, trådte Byrådsformanden for Kensington og Chelsea; Nick Paget-Brown tilbage fra posten. Han havde været under konstant og forøget pres for at trække sig, bl.a. fra Londons borgmester.

Efterforskningen viste, at branden var startet i et defekt køleskab i en af højhusets lejligheder, og at branden efterfølgende havde spredt sig såvel indvendigt som udvendigt. Brandspecialister konkluderede i 2018, at den altafgørende årsag til brandens katastrofale omfang var en nylig renovering af huset, der havde medført, at facaden var uden brandmodstandsevne.

Årsag og brandsikkerhed 
Allerede i 1999 var der tvivl om brandsikkerheden i Grenfell Tower. Umiddelbart efter branden kritiserede Londons borgmester Sadiq Khan bygningens sikkerhedsforanstaltninger, der ved brand rådede folk til at forblive i deres lejlighed.

Branden medførte en generel diskussion om brandsikkerheden i højhuse.

"Grenfell Action Group" advarede allerede i 2013 ejeren af bygningen, Royal Borough of Kensington og Chelsea (RBKC) og "Kensington and Chelsea Tenant Management Organisation", om bygningens mulige sikkerhedsmæssige risici, hvilket dog blev ignoreret.

Den 16. juni oplyste politiet i London, at intet tydede på, at branden var påsat. Samtidig oplystes det, at Storbritanniens premierminister, Theresa May, havde bestilt en gennemgribende og åben undersøgelse af branden, ligesom Scotland Yard havde åbnet en undersøgelse.

Efterfølgende viste efterforskningen, at branden var startet af et defekt køleskab i en lejlighed.

I april 2018 viste et rapportudkast lavet af brandspecialister fra British Research Establishment (BRE Global), at den altafgørende årsag til brandens katastrofale omfang var den renovering, herunder af facaden, som den 70 meter høje bygning gennemgik mellem 2014 og 2016.

Galleri

Referencer

Eksterne henvisninger 

 BBC oversigt 15. juni 2017 

Bygninger, konstruktioner og anlæg i London
Ulykker
Kensington and Chelsea
Grenfell Tower
Ayaka Ikehara

Ayaka Ikehara (født 24. September 1990 i Urasoe, Okinawa, Japan) er en kvindelig japansk håndboldspiller, der spiller for Nykøbing Falster Håndboldklub og Japans kvindehåndboldlandshold.

Hun skiftede overraskende til den danske liga i 2017, til de danske mestre fra Nykøbing Falster Håndboldklub. Hun blev derfor også den første japanske spiller i både den danske liga og EHF Champions League. Ikehara gjorde sig allerede bemærket den første sæson i klubben, trods hendes ukendskab til den europæiske spillestil og det blev også belønnet med en plads på All-Star holdet, som bedste højre fløj i HTH GO Ligaen 2017-18. 

Hun pådrog sig en korsbåndsskade i februarmåned 2019, der holdt hende ude resten af 2018/19 sæsonen. Hun var tilbage på håndboldbanen i November samme år og deltog også ved VM på hjemmebane i decembermåned.

Hun skrev i januar 2020, under med topklubben Odense Håndbold, til og med 2021. Hun var i Odense indtil 2023, hvor hun skiftede tilbage til Nykøbing Falster Håndboldklub.

Hun repræsenterede , da hun var blandt de udvalgte i landstræner Ulrik Kirkelys endelige trup ved Sommer-OL 2020 i Tokyo, hvor holdet endte på en samlet 12. plads. Hun deltog også ved VM 2015 i Danmark og VM 2017 i Tyskland.

Hun var også med til at vinde sølv ved Asienmesterskabet i 2018 på hjemmebane, dog efter finale-nederlag til , med cifrene 25-30.

Referencer

Eksterne henvisninger 

Håndboldspillere fra Japan
Håndboldspillere fra Nykøbing Falster Håndboldklub
Håndboldspillere fra Odense Håndbold
Håndboldspillere ved sommer-OL 2020